
DR 30.11.2009 27 

 
 Dato’ Ismail Kasim [Arau]: Terima kasih Tuan Pengerusi dan terima kasih Yang 
Berhormat Menteri. Saya puas hati dengan jawapan ANGKASA kerana tidak ada 
penyelewengan. Cuma kita ingin tahu di sini, kebanyakan koperasi kecil atau koperasi-
koperasi yang melibatkan kakitangan kerajaan dan sebagainya, ia kebanyakannya diterajui 
oleh mereka yang telah berada di alam persaraan. Bermakna kata di sini dari segi inovasi 
dan daya saingnya boleh dikatakan sudah lemah ataupun tidak mampu lagi untuk kita 
wujudkan satu keadaan bagaimana mereka hendak mengadaptasikan dengan suasana 
baru ekonomi inovasi yang sedang kita lalui sekarang.  

Jadi bagi memastikan ahli-ahli lembaga pengarah ini mendapat bimbingan, 
petunjuk dan urus tadbir yang seperti mana Yang Berhormat Menteri bangkitkan tadi, kita 
perlu ada pegawai-pegawai penasihat, pegawai-pegawai koperasi sama ada di peringkat 
negeri, daerah dan sebagainya yang diberi atau pun diletakkan mereka yang mempunyai 
pengetahuan tentang urus tadbir ini termasuk, bukan sahaja mendapatkan kursus di dalam 
negara, kita patut juga menghantar mereka mendapat pendedahan di luar negara seperti di 
negara-negara yang maju dalam koperasi seperti Netherland di mana GDP nya sebahagian 
besar dikuasai oleh koperasi.  

Jadi apa tindakan kerajaan dalam memastikan perkara ini dapat berjalan dengan 
lancar supaya kita pastikan koperasi yang kecil-kecil ini menjadi sebagai penyertaan yang 
seronok-seronok sahaja. Itu tidak serius mereka kepada penyertaan, supaya kita lebih 
merasakan penyertaan kita mendapat satu kepentingan yang baik di negara kita.  

Dato’ Sri Ismail Sabri bin Yaakob: Terima kasih Yang Berhormat Arau. 
Mengenai pendedahan dan sebagainya selain daripada yang saya sebutkan tadi, saya 
bersetuju kalau kita boleh mengadakan lebih pendedahan kepada mereka terutamanya ke 
luar negara dan sebagainya. Sememangnya di pihak SKM, bukan sahaja SKM tetapi 
melalui ANGKASA dan sebagainya, banyak lawatan-lawatan ke luar negara dilakukan 
untuk mendedahkan kepada ahli-ahli koperasi ini ataupun pemimpin-pemimpin koperasi ini 
supaya dapat memahami dan juga mempelajari daripada koperasi besar di luar negara 
tersebut.  

 Walau bagaimanapun seperti yang kita tahu lawatan ke luar negara biasanya 
melibatkan kewangan yang besar dan sebagainya. Kadang-kadang inilah kekangan-
kekangan yang dihadapi oleh koperasi-koperasi tersebut. Mengenai penglibatan koperasi 
seperti lebih serius koperasi-koperasi kecil yang lebih serius di dalam perniagaan dan 
sebagainya, saya pun sudah sebutkan tadi bahawa koperasi-koperasi besar telah pun 
diarahkan untuk membantu koperasi-koperasi kecil di dalam menjalankan perniagaan 
mereka dan saya faham apabila koperasi itu kecil untuk mendapat pengurusan yang terbaik 
mungkin agak sukar kerana dari segi modal dan sebagainya.  

 Jadi sebab itulah program mentor-mentee ini kita perkuatkan supaya koperasi 
yang besar boleh membimbing koperasi-koperasi kecil yang tidak mempunyai keupayaan 
dari segi kewangan dan sebagainya.  

Dato’ Johari bin Abdul [Sungai Petani]: [Bangun] 

Dato’ Sri Ismail Sabri bin Yaakob: Koperasi? 

Tuan Pengerusi: Sila.  

Dato’ Johari bin Abdul [Sungai Petani]: Terima kasih Tuan Pengerusi. 
Sehubungan dengan jawapan Yang Berhormat Menteri tadi juga selepas dengan soalan 
Yang Berhormat Arau, saya perhatikan ada koperasi-koperasi yang satu waktu ia giant, 
MOCCIS contohnya, giant, pegawai-pegawai kerajaan, beli saham tetapi dipimpin oleh 
orang yang terlalu lama. Sudahlah pencen lama sangat. Akhirnya prestasi MOCCIS 
semakin teruk semakin teruk dan diperhatikan bukan sahaja mereka ini, ahli lembaga 
pengarah diduduki oleh bekas-bekas senior officer, jadi setiap tidak datang meeting, orang-
orang yang sama juga menjadi ahli lembaga.  

Adakah di sini peringkat Menteri, suruhanjaya atau pun Menteri mempunyai kuasa 
untuk menasihati lembaga ini walaupun mereka telah pun dipilih semula tetapi kerana dia 
duduk lama sangat, duduk dan orang lain pula, tidak berani kacau orang-orang lama ini 
kerana dia KSU lah, KSN lah dan sebagainya.  



Dato' Ismail Kasim [Arau]: Terima kasih Tuan Pengerusi dan terima kasih Yang Berhormat Menteri. Saya puas hati dengan jawapan ANGKASA kerana tidak ada penyelewengan. Cuma kita ingin tahu di sini, kebanyakan koperasi kecil atau koperasi- koperasi yang melibatkan kakitangan kerajaan dan sebagainya, ia kebanyakannya diterajui oleh mereka yang telah berada di alam persaraan. Bermakna kata di sini dari segi inovasi dan daya saingnya boleh dikatakan sudah lemah ataupun tidak mampu lagi untuk kita wujudkan satu keadaan bagaimana mereka hendak mengadaptasikan dengan suasana baru ekonomi inovasi yang sedang kita lalui sekarang. Jadi bagi memastikan ahli-ahli lembaga pengarah ini mendapat bimbingan, petunjuk dan urus tadbir yang seperti mana Yang Berhormat Menteri bangkitkan tadi, kita perlu ada pegawai-pegawai penasihat, pegawai-pegawai koperasi sama ada di peringkat negeri, daerah dan sebagainya yang diberi atau pun diletakkan mereka yang mempunyai pengetahuan tentang urus tadbir ini termasuk, bukan sahaja mendapatkan kursus di dalam negara, kita patut juga menghantar mereka mendapat pendedahan di luar negara seperti di negara-negara yang maju dalam koperasi seperti Netherland di mana GDP nya sebahagian besar dikuasai oleh koperasi. Jadi apa tindakan kerajaan dalam memastikan perkara ini dapat berjalan dengan lancar supaya kita pastikan koperasi yang kecil-kecil ini menjadi sebagai penyertaan yang seronok-seronok sahaja. Itu tidak serius mereka kepada penyertaan, supaya kita lebih merasakan penyertaan kita mendapat satu kepentingan yang baik di negara kita. Dato' Sri Ismail Sabri bin Yaakob: Terima kasih Yang Berhormat Arau. Mengenai pendedahan dan sebagainya selain daripada yang saya sebutkan tadi, saya bersetuju kalau kita boleh mengadakan lebih pendedahan kepada mereka terutamanya ke luar negara dan sebagainya. Sememangnya di pihak SKM, bukan sahaja SKM tetapi melalui ANGKASA dan sebagainya, banyak lawatan-lawatan ke luar negara dilakukan untuk mendedahkan kepada ahli-ahli koperasi ini ataupun pemimpin-pemimpin koperasi ini supaya dapat memahami dan juga mempelajari daripada koperasi besar di luar negara tersebut. Walau bagaimanapun seperti yang kita tahu lawatan ke luar negara biasanya melibatkan kewangan yang besar dan sebagainya. Kadang-kadang inilah kekangan- kekangan yang dihadapi oleh koperasi-koperasi tersebut. Mengenai penglibatan koperasi seperti lebih serius koperasi-koperasi kecil yang lebih serius di dalam perniagaan dan sebagainya, saya pun sudah sebutkan tadi bahawa koperasi-koperasi besar telah pun diarahkan untuk membantu koperasi-koperasi kecil di dalam menjalankan perniagaan mereka dan saya faham apabila koperasi itu kecil untuk mendapat pengurusan yang terbaik mungkin agak sukar kerana dari segi modal dan sebagainya. Jadi sebab itulah program mentor-mentee ini kita perkuatkan supaya koperasi yang besar boleh membimbing koperasi-koperasi kecil yang tidak mempunyai keupayaan dari segi kewangan dan sebagainya. Dato' Johari bin Abdul [Sungai Petani]: [Bangun]. Dato' Sri Ismail Sabri bin Yaakob: Koperasi?. Tuan Pengerusi: Sila. Dato' Johari bin Abdul [Sungai Petani]: Terima kasih Tuan Pengerusi. Sehubungan dengan jawapan Yang Berhormat Menteri tadi juga selepas dengan soalan Yang Berhormat Arau, saya perhatikan ada koperasi-koperasi yang satu waktu ia giant, MOCCIS contohnya, giant, pegawai-pegawai kerajaan, beli saham tetapi dipimpin oleh orang yang terlalu lama. Sudahlah pencen lama sangat. Akhirnya prestasi MOCCIS semakin teruk semakin teruk dan diperhatikan bukan sahaja mereka ini, ahli lembaga pengarah diduduki oleh bekas-bekas senior officer, jadi setiap tidak datang meeting, orang- orang yang sama juga menjadi ahli lembaga. Adakah di sini peringkat Menteri, suruhanjaya atau pun Menteri mempunyai kuasa untuk menasihati lembaga ini walaupun mereka telah pun dipilih semula tetapi kerana dia duduk lama sangat, duduk dan orang lain pula, tidak berani kacau orang-orang lama ini kerana dia KSU lah, KSN lah dan sebagainya.